Den Vest-Sjællandske Avis, 1819-10-12
Rusland er derved bleven Englands frygteligste Handelsmedbeiler i Asien, og dets nærmere Beliggenhed berettiger det til at forvente at det vil med Tiden erholde Overvægten, saa at England vil ved sine Handelsplaner paa China, ved sine Udvidelser Norden for den Jndiske Halvøe, ved sine Forbindelser med Øst- og Vestpersien i Tiden overalt kommetil at støde an paa den Russiske Jndflydelse. – Politiske Conjunkturer kunne i Øieblikkets Trang og i Kampens Hede bevirke diplomatiske Concessioner, eller frembringe Statsforandringer, hvis Følger ikke strax kunne beregnes eller tages Hensyn paa; saaledes synes det ingenlunde at have været fordeelagtigt for Storbrittanniens Handel og Søevælde, at Belgien, det ældste og rigeste Fabrikland paa Fastlandet, ikke faldt tilbage til Østerrig, men blev forbundet med Europas gamle Overkiøbmand, Handelens eenbaarne Søn, det utrættelige Holland. Dengang skeete det fordi en anden politisk Plan var i Værk, som siden mislykkedes, og for at tilfredsstille Øieblikkets Hovedinteresse, at skabe et nordlig Værn, mod det saa frygtelige Frankerige, og saaledes bevirkede Storbrittannien den 12te October 1813 ved sin Gesandt Sir Gore Duseley, Fredens Afslutning til Giulistan imellem Persien og Rusland, hvorved ikke allene Rusland gjorde et dybt Jndsnit i det Persiske Rige, men tillige erhvervede sig de betydeligste Handels=Rettigheder og Fordeele men denne Fred var ligeledes dengang en Nødvendighed for at fælde Napoleons Overmagt. – Storbrittannien søger nu at give det passerede en Modvægt ved at soutinere en overveiende Jndflydelse hos det Persiske Hof, hos hvilket denne Magt har altid været fortrinlig accrediteret (endog fra Schak Abbas Tider, som den hialp til at fratage Portugiserne Ormus og ved at befordre Jndførelsen af Enropæisk Cultur og Taktik hos det persiske Folk, som dette ikke allene er skikket til at modtage, men som tillige finder hos den nærværende kloge og lærde Konge, og især hos hans talentfulde Søn Kronprindsen Abbas Mirza, den stærkeste Opmuntring. Det prohibitive System har allerede frembragt i Rusland overordentlige Virkninger til den indenlandske Jndustries Ophielpelse. Fabrikernes Antal har taget overmaade betydeligt til under den nærværende Keisers Regiering, især under den nu afdøde Jndenrigs Ministers Kosadawlews Bestyrelse, selv Vævningen og Trykningen af Bomuldstøierne er udvidet saameget, at duelige Fabrikantere stedse meere søges, og kunne fortiene 3 til 5 Rubler, dagligen. – J Staden Jamburg, som ligger 18 Mile fra St. Petersborg, have Klæde= og Silkemanufacturerne hævet sig til en anseelig Høide. Og ved den nye Ukase, som Keiseren har i Aar ladet udgaae og hvorved Bønderne have faaet Tilladelse til at oprette Fabriker og Manufacturer, hvilket hidindtil kun var Adelen og Kiøbmændene af det første og det andet Gilde tilladt, har den indenlandske Konstflid faaet et nyt Sving og Tilvæxt. De Presenter, som den Russiske Regiering har gjort af indenlandske Konstflids Producter nu til Curopas Hoffer, som til det Würtembergske og Nederlandske, og nu til det Persiske Hof, beviser Jndvaanernes store Fremskridt i Jndustrien; med denne træder Omsorgen for Landvæsenets Forbedring i den nøieste Forbindelse, hvorom næste Gang. (Fortsættes.)